Mi d-yuɣal ɣer tmurt-is, yekcem s axxam-is, yenna-yas i tmeṭṭut-is "Awi-d taṛbuyt!" , tefkatya-tt-id ; yeldi aɣrum-nni, yeffi-d lwiz-nni yellan zdaxel. Tameṭṭut-is tewhem. "Wi k-idyefkan aɣrum-a akked ddheb yellan deg-s? " Yules-as-id akk ayen yeḍran ass-nni ; yules-as-id amek i yewweḍ s tikli ɣer tmurt-nniḍen, amek i d-teffeɣ taklit ɣur-s tefka-yas-id sin n yiɣerman , yiwwen yečča-t deg ubrid-is n tuɣalin, wayeḍ yewwi-t-id i warraw-is. Mi d-iḥekku akken, tameṭṭut-is tefhem ansi d-yusa lxiṛ yecban winna. Tenna i urgaz-is: -Ur d-ttakken ara medden annect-a n lxir i win yessuturen tin n Rebbi ! Ala yelli-s n bnadem ara yerren tirzeft am ta i baba-s! ...